钦定古今图书集成/明伦汇编/氏族典/第407卷 > 《廖用贤尚友录》 > 许宣平
## 钦定古今图书集成/明伦汇编/氏族典/第407卷 > 《廖用贤尚友录》 > 许宣平

按《尚友录》：宣平，歙县人。景龙中，隐于城阳山南坞，绝
粒不食，颜如四十许，行及奔马时，负薪卖于市，尝独
吟曰：“负薪朝出卖，沽酒日西归。借问归何处？穿云入
翠微。”李白入山，寻之不见，乃题其庵以归。是冬庵为
火所焚，遂不见。后百馀年，至咸通七年，有采樵者见
之南山石上。